19.9,2009 Den Europæiske Unions Tidende L 247[3 KOMMISSIONENS FORORDNING (EF) Nr. 859/2009 af 18. september 2009 om ændring af forordning (EF) nr. 244/2009 for så vidt angår krav til miljøvenligt design for ultraviolet stråling fra ikke-retningsbestemte lyskilder til boliger (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets direktiv 2005/32/EF af 6. juli 2005 om rammerne for fastlæggelse af krav til miljøvenligt design af energiforbrugende produkter og om ændring af Rådets direktiv 92/42/EØF og Europa-Parlamen- tets og Rådets direktiv 96/57/EF og 2000/55J/EF ()), særlig artikel 15, stk. 1, under henvisning til Kommissionens forordning (EF) nr. 244/2009 af 18. marts 2009 om gennemførelse af Europa- Parlamentets og Rådets direktiv 2005/32/EF for så vidt angår krav til miljøvenligt design af ikke-retningsbestemte lyskilder i boliger ?), efter høring af konsultationsforummet for miljøvenligt design, og ud fra følgende betragtninger: (1) — Ifølge oplysninger, som er forelagt efter vedtagelsen af forordning (EF) nr. 244/2009, kan den grænse, der er fastsat i tabel 5 i forordningen vedrørende UVC-stråling, ikke opfyldes af halogenglødelamper, som ikke har en ekstra yderkolbe (herunder navnlig halogenglødelamper med sokkel G9 og R7 til almindelig netspænding, men også halogenglødelamper til ultralav spænding). Det betyder, at disse lamper ville være forbudt på det indre marked fra den 1. september 2009. (2) — Udfasningen af lamper med G9- og R7-sokkel overvejes kun på lang sigt, eftersom de anvendes mange steder, og der i øjeblikket ikke findes et egnet erstatningsprodukt, som kan bruges i armaturer, der er konstrueret til sådanne lamper. I henhold til betragtning 21 i forordning (EF) nr. 244/2009 gør foranstaltningens krav det muligt at bibeholde lamper med G9- og R7-sokler på markedet i en begrænset periode. Forordningen nævner ikke noget om denne periodes længde, men det var ikke hensigten at forbyde disse lamper fra den 1. september 2009 på grundlag af deres UVC-stråling, hvis de ellers opfylder forordningens andre krav. ()) EUT L 191 af 22.7.2005, s. 29. (?) EUT L 76 af 24.3.2009, s. 3. (3) — Artikel 15 i direktiv 2005/32/EF bestemmer, at kravene til miljøvenligt design ikke må have nogen væsentlig negativ indvirkning på produktets brugsegenskaber set fra brugerens synspunkt, de må ikke indebære væsentlige omkostninger eller have væsentlige negative konse- kvenser for industriens konkurrenceevne, og de bør fast- sættes under hensyntagen til gældende fællesskabslovgiv- ning. (4) — Det er vigtigt at sikre, at produkter, som markedsføres i Fællesskabet, er sikre. Europa-Parlamentets og Rådets direktiv 2006/95/EF af 12. december 2006 om tilnær- melse af medlemsstaternes lovgivning om elektrisk mate- riel bestemt til anvendelse inden for visse spændings- grænser (?) (lavspændingsdirektivet) fastsætter strålings- grænser for elektrisk materiel til brug ved vekselstrøms- spændinger på mellem 50 V og 1 000 V og jævnstrøms- spændinger på mellem 75 V og 1 500 V. Grænserne for ultraviolet stråling fastsættes i tilknyttede harmoniserede standarder, både for halogenglødelamper til netspænding og til ultralav spænding (f.eks. 12 V og 24 V), men ikke for kompaktlysstoflamper. Mere grundlæggende er det fastsat i Europa-Parlamentets og Rådets direktiv 2001/95/EF af 3. december 2001 om produktsikkerhed i almindelighed (?), at kun sikre produkter må markeds- føres. (5) —Det er nødvendigt at sikre sammenhængen mellem forordning (EF) nr. 244/2009 og anden fællesskabslov- givning, der vedrører ultraviolet stråling fra ikke-retnings- bestemte Ilyskilder til boliger. Forordning (EF) nr. 244/2009 bør ændres i overensstemmelse hermed. (6) — Foranstaltningerne i denne forordning er i overensstem- melse med udtalelse fra det udvalg, der er nedsat ved artikel 19, stk. 1, i direktiv 2005/32/EF — UDSTEDT FØLGENDE FORORDNING: Artikel 1 Ændring af forordning (EF) nr. 244/2009 Bilag II til forordning (EF) nr. 244/2009 ændres som angivet i bilaget til denne forordning. () EUT L 374 af 27.12.2006, s. 10-19. () EFT L 11 af 15.1.2002, s. 4.